GREEK SUPREME COURT DECISION

Decision ID: 1095/2024
Decision Number: 1095
Decision Year: 2024
Department: Ποινικό (Β Ποιν. Διακ.)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ B' ΠΟΙΝΙΚΟ ΤΜΗΜΑ ΔΙΑΚΟΠΩΝ - (ΩΣ ΣΥΜΒΟΥΛΙΟ) Συγκροτήθηκε από τους Δικαστές: Απόστολο Φωτόπουλο, Προεδρεύοντα Αρεοπαγίτη (ως αρχαιότερο μέλος της συνθέσεως, ο οποίος ορίστηκε με την υπ'αριθμ. 178/2024 πράξη της Προέδρου του Αρείου Πάγου) - Εισηγητή, Ευαγγελία Στέργιου, Ελένη Θεοδωρακοπούλου, Διονυσία Νίκα και Δέσποινα Βασιλοδημητράκη, Αρεοπαγίτες. Συνήλθε σε δημόσια συνεδρίαση στο Κατάστημά του στις 3 και 13 Σεπτεμβρίου 2024, με την παρουσία των Αντεισαγγελέων του Αρείου Πάγου 1)Νικόλαου Δεγαϊτη και 2)Ευδοκίας Πούλου αντίστοιχα, και της Γραμματέως Ε. Κ., για να δικάσει την έφεση του εκκαλούντος -εκζητουμένου Α. Κ. του Θ. και της Δ., Έλληνα υπηκόου, που γεννήθηκε στην Αθήνα στις ...1976, κατοίκου ..., επί της οδού ... και ήδη προσωρινά κρατούμενου στο Σωφρονιστικό Κ.Κ. Κορυδαλλού, ο οποίος παραστάθηκε μετά του πληρεξουσίου δικηγόρου του Εμμανουήλ Αναστασάκη κατά της υπ'αριθμ. 111/2024 απόφασης του Συμβουλίου Εφετών Αθηνών. Το Συμβούλιο Εφετών Αθηνών, με την ως άνω απόφασή του αποφάσισε την εκτέλεση του από 29-11-2007 με αριθμό 383/2007 RES ευρωπαϊκού εντάλματος σύλληψης που εκδόθηκε από τον Αναπληρωτή Γενικό Εισαγγελέα του Εφετείου του Μιλάνου Ιταλίας σε βάρος του ανωτέρω εκζητουμένου. Κατά της αποφάσεως αυτής ο εκζητούμενος και τώρα εκκαλών, άσκησε την με αριθμό και ημερομηνία 17/11-7-2024 έφεση, για τους λόγους που αναφέρονται σ' αυτήν, η οποία συντάχθηκε ενώπιον της Γραμματέως του Τμήματος Βουλευμάτων του Εφετείου Αθηνών Ά. Κ. και καταχωρίστηκε στο οικείο πινάκιο με τον αριθμό 717/2024. Προκειμένης συζητήσεως Αφού άκουσε τον εκζητούμενο και τον πληρεξούσιο δικηγόρο του, που με προφορική ανάπτυξη ζήτησαν όσα αναφέρονται στα σχετικά πρακτικά και τον Αντεισαγγελέα ο οποίος πρότεινε να γίνει τυπικά δεκτή η έφεση και κατ'ουσίαν. Να μην εκτελεσθεί το υπ' αριθμ. 1001/2014 SIEP από 5/6/24 Ευρωπαϊκό Ένταλμα Σύλληψης των Ιταλικών Αρχών, που εκδόθηκε από την Εισαγγελία της Δημοκρατίας στο Τακτικό Δικαστήριο της Αγκώνα, Γραφείο Εκτέλεσης Ποινικών Αποφάσεων. Να εκτίσει στην Ελλάδα ο ανωτέρω εκζητούμενος το υπόλοιπο της ποινής που του επιβλήθηκε με την υπ' αριθμ. 577/2014 απόφαση Προανακριτή στο Δικαστήριο της Αγκώνα, Γεν. Μητρώο (RG) 2314/2014, Γεν. Μητρώο Καταγραφής Αξιόποινων Πράξεων (RGNR) αρ. 1821/2013, η οποία εξεδόθη στις 14/07/2014, κατέστη τελεσίδικη από 22/10/2014, των (4) ετών και (15) ημερών φυλάκισης για την πράξη της παράνομης διακίνησης ναρκωτικών και ψυχοτρόπων ουσιών, ήτοι για παράβαση των άρθρων 73 C.1 και C.1 BIS του Ιταλικού Νόμου περί ναρκωτικών.

Judges: Απόστολο Φωτόπουλο, Προεδρεύοντα Αρεοπαγίτη - Ευαγγελία Στέργιου, Ελένη Θεοδωρακοπούλου, Διονυσία Νίκα, Δέσποινα Βασιλοδημητράκη

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ B' ΠΟΙΝΙΚΟ ΤΜΗΜΑ ΔΙΑΚΟΠΩΝ - (ΩΣ ΣΥΜΒΟΥΛΙΟ) Συγκροτήθηκε από τους Δικαστές: Απόστολο Φωτόπουλο, Προεδρεύοντα Αρεοπαγίτη (ως αρχαιότερο μέλος της συνθέσεως, ο οποίος ορίστηκε με την υπ'αριθμ. 178/2024 πράξη της Προέδρου του Αρείου Πάγου) - Εισηγητή, Ευαγγελία Στέργιου, Ελένη Θεοδωρακοπούλου, Διονυσία Νίκα και Δέσποινα Βασιλοδημητράκη, Αρεοπαγίτες. Συνήλθε σε δημόσια συνεδρίαση στο Κατάστημά του στις 3 και 13 Σεπτεμβρίου 2024, με την παρουσία των Αντεισαγγελέων του Αρείου Πάγου 1)Νικόλαου Δεγαϊτη και 2)Ευδοκίας Πούλου αντίστοιχα, και της Γραμματέως Ε. Κ., για να δικάσει την έφεση του εκκαλούντος -εκζητουμένου Α. Κ. του Θ. και της Δ., Έλληνα υπηκόου, που γεννήθηκε στην Αθήνα στις ...1976, κατοίκου ..., επί της οδού ... και ήδη προσωρινά κρατούμενου στο Σωφρονιστικό Κ.Κ. Κορυδαλλού, ο οποίος παραστάθηκε μετά του πληρεξουσίου δικηγόρου του Εμμανουήλ Αναστασάκη κατά της υπ'αριθμ. 111/2024 απόφασης του Συμβουλίου Εφετών Αθηνών. Το Συμβούλιο Εφετών Αθηνών, με την ως άνω απόφασή του αποφάσισε την εκτέλεση του από 29-11-2007 με αριθμό 383/2007 RES ευρωπαϊκού εντάλματος σύλληψης που εκδόθηκε από τον Αναπληρωτή Γενικό Εισαγγελέα του Εφετείου του Μιλάνου Ιταλίας σε βάρος του ανωτέρω εκζητουμένου. Κατά της αποφάσεως αυτής ο εκζητούμενος και τώρα εκκαλών, άσκησε την με αριθμό και ημερομηνία 17/11-7-2024 έφεση, για τους λόγους που αναφέρονται σ' αυτήν, η οποία συντάχθηκε ενώπιον της Γραμματέως του Τμήματος Βουλευμάτων του Εφετείου Αθηνών Ά. Κ. και καταχωρίστηκε στο οικείο πινάκιο με τον αριθμό 717/2024. Προκειμένης συζητήσεως Αφού άκουσε τον εκζητούμενο και τον πληρεξούσιο δικηγόρο του, που με προφορική ανάπτυξη ζήτησαν όσα αναφέρονται στα σχετικά πρακτικά και τον Αντεισαγγελέα ο οποίος πρότεινε να γίνει τυπικά δεκτή η έφεση και κατ'ουσίαν. Να μην εκτελεσθεί το υπ' αριθμ. 1001/2014 SIEP από 5/6/24 Ευρωπαϊκό Ένταλμα Σύλληψης των Ιταλικών Αρχών, που εκδόθηκε από την Εισαγγελία της Δημοκρατίας στο Τακτικό Δικαστήριο της Αγκώνα, Γραφείο Εκτέλεσης Ποινικών Αποφάσεων. Να εκτίσει στην Ελλάδα ο ανωτέρω εκζητούμενος το υπόλοιπο της ποινής που του επιβλήθηκε με την υπ' αριθμ. 577/2014 απόφαση Προανακριτή στο Δικαστήριο της Αγκώνα, Γεν. Μητρώο (RG) 2314/2014, Γεν. Μητρώο Καταγραφής Αξιόποινων Πράξεων (RGNR) αρ. 1821/2013, η οποία εξεδόθη στις 14/07/2014, κατέστη τελεσίδικη από 22/10/2014, των (4) ετών και (15) ημερών φυλάκισης για την πράξη της παράνομης διακίνησης ναρκωτικών και ψυχοτρόπων ουσιών, ήτοι για παράβαση των άρθρων 73 C.1 και C.1 BIS του Ιταλικού Νόμου περί ναρκωτικών.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Η υπό κρίση από 11-7-2024 και με αύξοντα αριθμό έκθεσης κατάθεσης 17/11-7-2024 έφεση που άσκησε ο εκζητούμενος, Α. Κ. του Θ., κάτοικος ..., κατά της υπ' αριθμό 111/11-7-2024 απόφασης του Συμβουλίου Εφετών Αθηνών - με την οποία αποφασίσθηκε να εκτελεσθεί το υπ' αριθμό 1001/2014 SIEP/5-6-2024 Ευρωπαϊκό Ένταλμα Σύλληψης των Ιταλικών Αρχών - ασκήθηκε νομότυπα και εμπρόθεσμα και γενικά παραδεκτά (άρθρα 22 παρ. 1 του ν. 3251/2004, 451 παρ. 1 και 454 παρ. 1 και 2 του ΚΠοινΔ). Πρέπει επομένως να ερευνηθεί και περαιτέρω ως προς την ουσιαστική της βασιμότητα. Το άρθρο 4 σημείο 6 της απόφασης-πλαισίου 2002/584/ΔΕΥ ορίζει ότι " η δικαστική αρχή εκτέλεσης μπορεί να αρνηθεί την εκτέλεση του ευρωπαϊκού εντάλματος σύλληψης (...) εάν το ευρωπαϊκό ένταλμα σύλληψης έχει εκδοθεί προς το σκοπό εκτέλεση ποινής ή μέτρου ασφαλείας, στερητικών της ελευθερίας, όταν ο [εκ]ζητούμενος διαμένει στο κράτος μέλος εκτέλεσης, είναι υπήκοος ή κάτοικος του και αυτό το κράτος δεσμεύεται να εκτελέσει την ποινή ή το μέτρο ασφαλείας σύμφωνα με το εσωτερικό του δίκαιο.". Η δικαστική αρχή επομένως του τόπου εκτέλεσης μπορεί να αρνηθεί την εκτέλεση ευρωπαϊκού εντάλματος σύλληψης - εκτός άλλων και - σε υπήκοο του κράτους εκτέλεσης, α) αν η ποινή που επέβαλε η δικαστική αρχή του τόπου έκδοσης του ευρωπαϊκού εντάλματος σύλληψης μπορεί πραγματικά να εκτελεσθεί στο κράτος εκτέλεσης και β) αν στην προκειμένη περίπτωση αποδεικνύεται ότι υπάρχει εύλογο συμφέρον να εκτελεσθεί η ποινή στο εσωτερικό του κράτους μέλους εκτέλεσης της ποινής. Τέτοιο συμφέρον υπάρχει, όταν με την έκτιση της ποινής στο κράτος εκτέλεσης υπάρχει αυξημένη πιθανότητα να επανενταχθεί κοινωνικά ο εκζητούμενος μετά την έκτιση της ποινής του (ΔΕΕ απόφαση της 13-12-2018 στην υπόθεση C-514/17, Marin-Simion Sut, ECLI:EU:C:2018:1016, σκέψεις 31, 32, 33, 35 και 37, ΔΕΕ απόφαση της 17 Ιουλίου 2008 στην υπόθεση C- 66/08, Szymon Kozlowski, ECLI:EU:C: 2008:437, σκέψη 44). Σύμφωνα περαιτέρω με το άρθρο 1 παρ. 1 του Ν. 3251/2004 το ευρωπαϊκό ένταλμα σύλληψης είναι απόφαση ή διάταξη δικαστικής αρχής κράτους μέλους της Ευρωπαϊκής Ένωσης, που εκδίδεται με σκοπό τη σύλληψη και την προσαγωγή προσώπου, το οποίο ευρίσκεται στο έδαφος άλλου κράτους μέλους της Ευρωπαϊκής Ένωσης, εφόσον το πρόσωπο αυτό ζητείται από τις αρμόδιες αρχές του Κράτους έκδοσης του εντάλματος στο πλαίσιο ποινικής διαδικασίας με σκοπό - εκτός άλλων- να εκτελεστεί ποινή ή μέτρο ασφαλείας στερητικών της ελευθερίας. Στο άρθρο 2 του ίδιου νόμου ορίζεται το περιεχόμενο και ο τύπος του ευρωπαϊκού εντάλματος σύλληψης, που περιέχει ειδικότερα τα ακόλουθα στοιχεία: α) την ταυτότητα και ιθαγένεια του εκζητούμενου, β) το όνομα, διεύθυνση, αριθμό τηλεφωνικής και τηλεομοιοτυπικής σύνδεσης και ηλεκτρονική διεύθυνση της δικαστικής αρχής έκδοσης του εντάλματος, γ) μνεία της εκτελεστής δικαστικής απόφασης, του εντάλματος σύλληψης ή της συναφούς διάταξης δικαστικής αρχής, δ) τη φύση και το νομικό χαρακτηρισμό του εγκλήματος, ε) περιγραφή των περιστάσεων τέλεσης του εγκλήματος, στις οποίες περιλαμβάνονται ο χρόνος και τόπος τέλεσης, καθώς και η μορφή συμμετοχής του εκζητούμενου στην αξιόποινη πράξη, στ) την ποινή που επιβλήθηκε, αν πρόκειται για αμετάκλητη απόφαση ή το πλαίσιο ποινής που προβλέπεται για την αξιόποινη πράξη από τη νομοθεσία του κράτους μέλους έκδοσης του εντάλματος και ζ) στο μέτρο του δυνατού, κάθε άλλη πληροφορία σχετικά με την αξιόποινη πράξη και τις συνέπειές της. Κατά το άρθρο 5 του ίδιου νόμου το ευρωπαϊκό ένταλμα σύλληψης εκδίδεται για πράξεις, οι οποίες τιμωρούνται κατά τους ελληνικούς ποινικούς νόμους με στερητική της ελευθερίας ποινή ή με στερητικό της ελευθερίας μέτρο ασφαλείας, το ανώτατο όριο των οποίων είναι τουλάχιστον δώδεκα μηνών ή, σε περίπτωση που έχει ήδη επιβληθεί ποινή ή μέτρο ασφαλείας τα οποία στερούν την ελευθερία, για καταδίκες διάρκειας τουλάχιστον τεσσάρων μηνών. Κατά το άρθρο 10 παρ. 1 στοιχείο α' του ίδιου νόμου - υπό την επιφύλαξη των διατάξεων των άρθρων 11 έως 13 - το ευρωπαϊκό ένταλμα σύλληψης εκτελείται, εφόσον η αξιόποινη πράξη, για την οποία έχει εκδοθεί, συνιστά έγκλημα, σύμφωνα με τους ελληνικούς ποινικούς νόμους ανεξάρτητα από το νομικό τους χαρακτηρισμό, το οποίο τιμωρείται σύμφωνα με το δίκαιο του κράτους έκδοσης του εντάλματος με στερητική της ελευθερίας ποινή ή με στερητικό της ελευθερίας μέτρο ασφαλείας, το ανώτατο όριο των οποίων είναι τουλάχιστον δώδεκα μηνών, όπως επίσης εκτελείται, κατά το στοιχείο β' της παρ. 1 του άρθρου 10, εφόσον τα δικαστήρια του τόπου έκδοσης του εντάλματος καταδίκασαν τον εκζητούμενο σε ποινή ή μέτρο ασφαλείας, στερητικό της ελευθερίας τουλάχιστον τεσσάρων μηνών για αξιόποινη πράξη, την οποία και οι ελληνικοί νόμοι χαρακτηρίζουν ως πλημμέλημα ή κακούργημα. Από τη διάταξη του άρθρου 12 του ν. 3251/2004 εξάλλου προκύπτει ότι η ελληνική δικαστική αρχή μπορεί να αποφασίσει να μην εκτελεσθεί ευρωπαϊκό ένταλμα σύλληψης για έκτιση ποινής σε άλλο κράτος-μέλος της Ε.Ε., το οποίο είχε επιβάλει την ποινή και εξέδωσε το ένταλμα, εκτός άλλων περιπτώσεων, α) ο εκζητούμενος είναι Έλληνας υπήκοος και β) υπάρχει θεμιτό συμφέρον, το οποίο μπορεί να δικαιολογήσει την εκτέλεση της ποινής στην Ελλάδα (ΑΠ 303/2022). Στην προκειμένη περίπτωση από όλα τα έγγραφα που υπάρχουν στη δικογραφία, μεταξύ των οποίων και τα πρακτικά και η εκκαλουμένη υπ' αριθμό 111/2024 απόφαση του Πρωτοβαθμίου Δικαστηρίου, σε συνδυασμό με όσα εξέθεσε ο συνήγορος του εκκαλούντος-εκζητουμένου κατά τη συζήτηση της υπόθεσης προφορικά στο ακροατήριο και στο υπόμνημα που υπέβαλε, αποδεικνύονται τα εξής: Ο Α. Κ. του Θ. και της Δ. γεννήθηκε στην Αθήνα στις ...1976, είναι Έλληνας υπήκοος και κατοικεί μόνιμα στον ... στην οδό ... Ο εκκαλών ήδη κρατείται προσωρινά από 18-6-2024 στο Κατάστημα Κράτησης Κορυδαλλού σε εκτέλεση της υπ' αριθμό 36/18-6-2024 εντολής προσωρινής σύλληψης την οποία εξέδωσε ο Εισαγγελέας Εφετών Αθηνών με σκοπό την έκδοση του στις δικαστικές αρχές της Ιταλίας. Ο εκζητούμενος διώκεται με το υπ' αριθμό του υπ' αριθ. 1001/2014 SIEP/5-6-2024 Ευρωπαϊκό Ένταλμα Σύλληψης που εκδόθηκε από την αρμόδια δικαστική αρχή του Δικαστηρίου της Αγκόνα Ιταλίας για να εκτίσει υπόλοιπο ποινής φυλάκισης τεσσάρων (4) ετών και δέκα πέντε (15) ημερών, η οποία επιβλήθηκε σε βάρος του με την υπ' αριθμό 577/14-7-2014 απόφαση του Προανακριτή στο Δικαστήριο της Αγκώνα (Γενικό Μητρώο 2314/2014 - Γενικό Μητρώο Καταγραφής Αξιόποινων Πράξεων 1821/2013) για κατοχή με σκοπό την εμπορία ναρκωτικών ουσιών. Η απόφαση που προαναφέρθηκε - η οποία επέβαλε στον εκκαλούντα και πρόστιμο ποσού τριάντα χιλιάδων (30.000) ευρώ - κατέστη τελεσίδικη στις 22-10-2014. Η πράξη για την οποία επιβλήθηκε στον εκκαλούντα-εκζητούμενο η ποινή που προαναφέρθηκε εμπίπτει στην περίπτωση ε' της παραγράφου 2 του άρθρου 10 του ν. 3251/2004 - σύμφωνα με το οποίο επιτρέπεται η εκτέλεση του ευρωπαϊκού εντάλματος σύλληψης χωρίς έλεγχο του διττού αξιοποίνου. Η πράξη, ωστόσο, αυτή είναι αξιόποινη και κατά τον ελληνικό ποινικό νόμο. Το Ευρωπαϊκό Ένταλμα Σύλληψης φέρει ημεροχρονολογία έκδοσης, ονοματεπώνυμο και υπογραφή του δικαστικού λειτουργού που το εξέδωσε και περιέχει όλα τα στοιχεία που προβλέπονται από το άρθρο 2 του ν. 3251/2004 και συγκεκριμένα ταυτότητα και ιθαγένεια του εκζητουμένου, όνομα, διεύθυνση και λοιπά στοιχεία της δικαστικής αρχής έκδοσης του εντάλματος, μνεία της εκτελεστής δικαστικής απόφασης και των διατάξεων στις οποίες βασίστηκε η δίωξη και η έκδοση εντάλματος σύλληψης, τη φύση και το νομικό χαρακτηρισμό της αξιόποινης πράξης, τον τόπο, τον χρόνο και τις περιστάσεις τέλεσης της αξιόποινης πράξης και τη στερητική της ελευθερίας ποινή που επιβλήθηκε σε βάρος του, η οποία υπερβαίνει τους τέσσερις (4) μηνών, όπως απαιτεί ο νόμος. Αποδεικνύεται περαιτέρω ότι ο εκκαλών-εκζητούμενος είναι εγγεγραμμένος στο Δημοτολόγιο του Δήμου Ασπροπύργου, έχει τελέσει γάμο με την Π. Π. του Γ., κάτοικο ..., και είναι πατέρας δύο ενήλικων τέκνων. Οι σχέσεις του μάλιστα με τη σύζυγο και τα τέκνα του, όπως και με τους γονείς και τους αδελφούς του είναι ιδιαίτερα στενή. Ο εκζητούμενος, εξάλλου, εργάζεται στην Ελλάδα τουλάχιστον από το έτος 2002 έως σήμερα συνήθως ως οικοδόμος. Διαθέτει τον αριθμό μητρώου κοινωνικής ασφάλισης ..., τον αριθμό μητρώου ασφάλισης ... και καταβάλλει ασφαλιστικές εισφορές στην αρμόδια υπηρεσία του Υπουργείου Εργασίας και Κοινωνικής Ασφάλισης "e-ΕΦΚΑ" (βλ. το λογαριασμό ασφάλισης για το χρονικό διάστημα από τον Ιανουάριο του έτους 2002 έως και τον Ιούνιο του έτους 2024). Ο εκκαλών-εκζητούμενος εξάλλου υποβάλλει μάλιστα δηλώσεις φορολογίας εισοδήματος ενώπιον των αρμοδίων ελληνικών φορολογικών αρχών και καταβάλλει, όταν συντρέχει νόμιμη περίπτωση, φόρο εισοδήματος (βλ. τα εκκαθαριστικά και τις ειδοποιήσεις πληρωμής φόρου για τα οικονομικά έτη 2014, 2015, 2016, 2017, 2018, 2019, 2020 και 2021 που προσκομίζονται). Αποδεικνύεται επομένως ότι ο εκκαλών-εκζητούμενος είναι Έλληνας υπήκοος, κατοικεί στην Ελλάδα και έχει αναπτύξει πλήρως στενούς οικογενειακούς, κοινωνικούς και οικονομικούς δεσμούς με την ίδια Χώρα. Η επανένταξή του, εξάλλου, στην κοινωνία μετά την έκτιση της ποινής - την οποία επέβαλε σε βάρος του η αρμόδια δικαστική αρχή της Ιταλίας - αποδεικνύεται ευχερέστερη και πιθανότερη, αν εκτίσει την ποινή του στην Ελλάδα και όχι αν την εκτίσει στην Ιταλία. Ο εκκαλών-εκζητούμενος επομένως έχει θεμιτό συμφέρον να εκτίσει την ποινή του στην Ελλάδα, η οποία έχει και πραγματική δυνατότητα να επιληφθεί για την εκτέλεση της ποινής που επιβλήθηκε σε βάρος του. Σύμφωνα με όσα προαναφέρθηκαν στην προκειμένη περίπτωση συντρέχει η προϋπόθεση που προβλέπεται από το άρθρο 12 παράγραφος 1 στοιχείο ε' του ν. 3251/2004 να μην εκτελεσθεί το ένδικο ευρωπαϊκό ένταλμα σύλληψης που εξέδωσε νόμιμα η αρμόδια δικαστική αρχή της Ιταλίας σε βάρος του εκκαλούντος-εκζητουμένου. Το Συμβούλιο Εφετών Αθηνών, το οποίο με την εκκαλουμένη απόφασή του, απέρριψε το αίτημα του εκζητουμένου να εκτίσει στην Ελλάδα την ποινή φυλάκισης των τεσσάρων (4) ετών και δέκα πέντε (15) ημερών - την οποία επέβαλε σε βάρος του η αρμόδια δικαστική αρχή της Ιταλίας - σύμφωνα με τον ελληνικό ποινικό νόμο και αποφάσισε την εκτέλεση του εντάλματος σύλληψης και την παράδοσή του στις αρμόδιες Ιταλικές Αρχές εσφαλμένα εκτίμησε τις αποδείξεις που είχαν προσαχθεί ενώπιον του. Η έφεση επομένως πρέπει να γίνει δεκτή ως βάσιμη και στην ουσία της. Μετά από αυτό πρέπει να εξαφανισθεί στο σύνολο της η εκκαλουμένη απόφαση, να κρατηθεί και να δικασθεί η υπόθεση από το παρόν Δικαστήριο, το οποίο πρέπει να αποφανθεί α) ότι πρέπει να μην εκτελεσθεί το ένδικο ευρωπαϊκό ένταλμα σύλληψης και β) να διαταχθεί η εκτέλεση της ποινής που επιβλήθηκε στον εκκαλούντα- εκζητούμενο στην Ελλάδα σύμφωνα με τον ελληνικό ποινικό νόμο, όπως ορίζεται ειδικότερα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Δέχεται τυπικά και ουσιαστικά την από 11-7-2024 έφεση και με αύξοντα αριθμό έκθεσης κατάθεσης 17/11-7-2024 έφεση που άσκησε ο Α. Κ. του Θ. και της Δ., κάτοικος ..., κατά της υπ' αριθμό 111/11-7-2024 απόφασης του Συμβουλίου Εφετών Αθηνών Εξαφανίζει την υπ' αριθμό 111/11-7-2024 απόφαση του Συμβουλίου Εφετών Αθηνών Αποφαίνεται ότι δεν πρέπει να εκτελεστεί το υπ' αριθμό 1001/2014 SIEP/5-6-2024 Ευρωπαϊκό Ένταλμα Σύλληψης των Ιταλικών Αρχών που εκδόθηκε από την Εισαγγελία της Δημοκρατίας στο Τακτικό Δικαστήριο της Αγκόνα, Γραφείο Εκτέλεσης Ποινικών Αποφάσεων, κατά του υπηκόου Ελλάδας Α. Κ. του Θ. και της Δ., κατοίκου ... Αττικής και ήδη κρατουμένου στο Σωφρονιστικό Κατάστημα Κορυδαλλού, ο οποίος γεννήθηκε στις ...1976 στην Αθήνα, σε εκτέλεση της υπ' αριθμό 577/2014 απόφασης του Προανακριτή στο Δικαστήριο της Αγκόνα Ιταλίας (Γενικό Μητρώο RG 2314/2014 - Γενικό Μητρώο Καταγραφής Αξιόποινων Πράξεων RGNR αριθμός 1821/2013) που εκδόθηκε στις 14-7-2014, κατέστη τελεσίδικη από 22-10-2014 και με την οποία επιβλήθηκε σε βάρος του ποινή φυλάκισης διάρκειας τεσσάρων (4) ετών και δέκα πέντε (15) ημερών για το αδίκημα της παράνομης διακίνησης ναρκωτικών και ψυχοτρόπων ουσιών, η οποία προβλέπεται και τιμωρείται από τα άρθρα 73 C.1 και C.l.bis του Ιταλικού νόμου για τα ναρκωτικά και από τον ελληνικό ποινικό νόμο. Διατάσσει την εκτέλεση της ποινής που επιβλήθηκε σε βάρος του εκκαλούντος-εκζητουμένου στην Ελλάδα σύμφωνα με τους ελληνικούς ποινικούς νόμους. Διατάσσει τη σύλληψη και κράτηση του εκκαλούντος-εκζητουμένου. Διαβιβάζει τη δικογραφία στον αρμόδιο Εισαγγελέα Εφετών για τις περαιτέρω νόμιμες ενέργειες. Κρίθηκε και αποφασίσθηκε στην Αθήνα στις 12 Σεπτεμβρίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 13 Σεπτεμβρίου 2024. Ο ΠΡΟΕΔΡΕΥΩΝ

LEGAL REFERENCES
Articles Referenced: άρθρων 73, άρθρα 22 παρ. 1 του ν. 3251/2004, άρθρο 4, άρθρο 1 παρ. 1 του Ν. 3251/2004, άρθρο 2, άρθρο 5, άρθρο 10 παρ. 1 στοιχε, άρθρων 11, άρθρου 10, άρθρου 12 του ν. 3251/2004, άρθρου 10 του ν. 3251/2004, άρθρο 2 του ν. 3251/2004, άρθρο 12, άρθρα 73, άρθρων 11 έως 13, άρθρα 22, άρθρο 1, άρθρο 10, άρθρου 12
Article Codes: ΠΚ
Law References: ν.3251/2004|Ν.3251/2004
Total Articles Cited: 15

DATES MENTIONED: 29-11-2007|11-7-2024|14-07-2014|22-10-2014|5-6-2024|13-12-2018|18-6-2024|14-7-2014|13-09-2024|17-07-2008|12-09-2024

SOURCE: https://areiospagos.gr/nomologia/apofaseis_DISPLAY.asp?cd=8NE1P8VA5K37SVYKAS6DTQXFXVGBYW&apof=1095_2024&info=ΠΟΙΝΙΚΕΣ -  Β Ποιν. Διακ.